CELEX: 62015TN0157
Language: hu
Date: 2015-03-30 00:00:00
Title: T-157/15. sz. ügy: 2015. március 30-án benyújtott kereset – Észtország kontra Bizottság

8.6.2015   
            
            
               HU
            
            
               Az Európai Unió Hivatalos Lapja
            
            
               C 190/25
            
         2015. március 30-án benyújtott kereset – Észtország kontra Bizottság
   (T-157/15. sz. ügy)
   (2015/C 190/29)
   Az eljárás nyelve: észt
   
      Felek
   
   
      Felperes: Észt Köztársaság (képviselő: Kristi Kraavi-Käerdi)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015. január 16-i C(2015) 53 bizottsági végrehajtási határozatot (1) az Észt Köztársaságot 6 91  746,53 euró mértékben érintő részében;
            
         
               —
            
            
               a felperest kötelezze a költségek viselésére.
            
         
      Jogalapok és fontosabb érvek
   
   A felperes keresete a 2015. január 16-i C(2015) 53 bizottsági végrehajtási határozat ellen irányul annyiban, amennyiben az az Észt Köztársaságot a 2009-től 2011-ig terjedő időszakra nézve 6 91  746,53 euró mértékben érinti.
   Keresete alátámasztása érdekében a felperes négy jogalapra hivatkozik.
   Első jogalap: A megtámadott határozatot meg kell semmisíteni, mivel a Bizottság e határozat alapjául szolgáló körülményeket helytelenül állapította meg, és helytelenül értékelte, illetve az uniós jogot tévesen alkalmazta, ezáltal pedig arra a téves következtetésre jutott, hogy Észtország veszélyeztette az uniós forrásokat.
   Második jogalap: A Bizottság megsértette az arányosság elvét, és tévesen alkalmazta a 1306/2013/EU rendelet (2) 52. cikkének (2) bekezdését annyiban, amennyiben a megtámadott határozat Észtországgal szemben egy 2 %-os átalánykorrekciót állapított meg.
   Harmadik jogalap: A Bizottság megsértette a megfelelő ügyintézés elvét, mivel nem vizsgálta meg gondosan, és nem vette figyelembe a felperes által benyújtott valamennyi bizonyítékot.
   Negyedik jogalap: A Bizottság megsértette a jogbiztonság elvét, mivel arra az álláspontra helyezkedett, hogy a földterületekre vonatkozóan a GAEC-előírásokat kellett volna alkalmazni, és hogy ennek alkalmazását 2009-ben folyamatosan ellenőrizni kellett volna.
   
      (1)  HL L 16., 33. o.
   
   
      (2)  A közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendelet (HL L 347., 549. o.).